32. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΗΣ ΠΡΟΝΟΙΑΣ Αριθ. 29856 της 16 Σεπτ./12 Οκτ. 1953 Περί ρυθμίσεως ασφαλιστικών εισφορών υπέρ του ΤΣΑΥ Υγειονομικών, απασχολουμένων παρά Ν.Π.Δ.Δ. Έχοντες υπ' όψιν την δια της υπ' αριθ. 5097/1284/20.3.1953 αναφοράς του Ταμείου Συντάξεως και Αυτασφαλίσεως Υγειονομικών, υποβληθείσαν υπ' αριθ. 800/13.3.53 πρότασιν του Διοικητικού Συμβουλίου αυτού. Ιδόντες τας διατάξεις του άρθρ. 13 του Α.Ν. 1538/1950 "περί ρυθμίσεως των αποδοχών των υπαλλήλων των Ν.Π.Δ.Δ., αποφασίζομεν: Καθορίζομεν όπως η κατά τας κειμένας διατάξεις ασφαλιστική εισφορά εκ 3% υπέρ του Ταμείου Συντάξεως και Αυτασφαλίσεως Υγειονομικών επί των αποδοχών των Υγειονομικών των υπαγομένων εις την παρ' αυτώ ασφάλισιν και απασχολουμένων παρά Ν.Π.Δ.Δ. υπολογίζεται από της ισχύος της παρούσης επί των πάσης φύσεως αποδοχών ας λαμβάνουσιν ούτοι εκάστοτε μετά των υφ' οιονδήποτε τύπον παρεχομένων αυτοίς προσαυξήσεων και επιδομάτων εν γένει, εξαιρέσει του επιδόματος ακριβείας. Η ισχύς της παρούσης άρχεται από της δημοσιεύσεως εις την Εφημερίδα της Κυβερνήσεως. Σελ. 681 45 